ระเบียบคณะกรรมการมาตรวิทยาแห่งชาติ ว่าด้วยการใช้จ่ายเงินกองทุนเพื่อการพัฒนาระบบมาตรวิทยา พ.ศ. 2543

ระเบียบคณะกรรมการมาตรวิทยาแห่งชาติ

ระเบียบคณะกรรมการมาตรวิทยาแห่งชาติ
ว่าด้วยการใช้จ่ายเงินกองทุนเพื่อการพัฒนาระบบมาตรวิทยา
พ.ศ.  ๒๕๔๓
------------

                        เพื่อให้การใช้จ่ายเงินกองทุนเพื่อการพัฒนาระบบมาตรวิทยาเป็นไปด้วยความ
เรียบร้อย 
และสอดคล้องกับการพัฒนาระบบมาตรวิทยาตามพระราชบัญญัติพัฒนาระบบมาตร
วิทยาแห่งชาติ 
พ.ศ.  ๒๕๔๐
                        อาศัยอำนาจตามความในมาตรา  ๕ (๓)  และมาตรา 
๒๒  แห่งพระราชบัญญัติ
พัฒนาระบบมาตรวิทยาแห่งชาติ  พ.ศ.  ๒๕๔๐  คณะกรรมการมาตรวิทยาแห่งชาติ  โดยความเห็น
ชอบของคณะรัฐมนตรี 
จึงวางระเบียบไว้ดังต่อไปนี้
                        ข้อ  ๑ 
ระเบียบนี้เรียกว่า 
"ระเบียบคณะกรรมการมาตรวิทยาแห่งชาติว่าด้วยการใช้
เงินกองทุนเพื่อการพัฒนาระบบมาตรวิทยา  พ.ศ.  ๒๕๔๓"
                        ข้อ  ๒ 
ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษา  
เป็นต้นไป
                        ข้อ  ๓ 
ในระเบียบนี้
                        "กองทุน"  หมายความว่า  กองทุนเพื่อการพัฒนาระบบมาตรวิทยา
                        "คณะกรรมการ"  หมายความว่า  คณะกรรมการมาตรวิทยาแห่งชาติ
                        "คณะอนุกรรมการ"  หมายความว่า  คณะอนุกรรมการที่คณะกรรมการมาตรวิทยา
แห่งชาติแต่งตั้งขึ้นเพื่อทำหน้าที่กำกับดูแลกองทุน
                        "สถาบัน"  หมายความว่า สถาบันมาตรวิทยาแห่งชาติ
                        "ผู้อำนวยการ"  หมายความว่า  ผู้อำนวยการสถาบันมาตรวิทยาแห่งชาติ
                        "ปี"  หมายความว่า  ปีปฏิทิน
                        ข้อ  ๔ 
ให้คณะอนุกรรมการเป็นผู้กำกับดูแลการใช้จ่ายเงินทุน  และกำหนดหลัก
เกณฑ์ 
วิธีการ 
หรือแนวทางปฏิบัติเพื่อประโยชน์ในการปฏิบัติให้เป็นไปตามระเบียบนี้
                        ข้อ  ๕ 
ให้ใช้จ่ายเงินกองทุนได้เฉพาะเพื่อกิจการดังต่อไปนี้
                        (๑)  รายจ่ายเพื่อการดำเนินงานของสถาบัน
                                    (ก)  ค่าใช้จ่ายในการดำเนินการ  ได้แก่  เงินเดือนและค่าจ้าง 
ค่าตอบแทน
ใช้สอยวัสดุ 
ค่าสาธารณูปโภค 
ค่าสวัสดิการ 
และค่าใช้จ่ายอื่น ๆ ที่เกี่ยวข้องกับการดำเนินการ
                                    (ข)  ค่าใช้จ่ายเพื่อการลงทุน  ได้แก่  ค่าครุภัณฑ์ 
ค่าเครื่องมือวิทยาศาสตร์
ค่าที่ดินและสิ่งก่อสร้าง
                                    (ค)  ค่าใช้จ่ายในการบริหารกองทุน
                                    (ง) 
ค่าใช้จ่ายในการดำเนินงานของประธานกรรมการ รองประธานกรรมการ 
กรรมการและอนุกรรมการ  ตลอดจนเงินเบี้ยประชุมและประโยชน์ตอบแทนอื่นของบุคคลดังกล่าว
                        (๒) 
รายจ่ายเพื่อการดำเนินงานและสนับสนุนการพัฒนาระบบมาตรวิทยา
                                    (ก)
เงินสนับสนุนการวิจัยและพัฒนาด้านมาตรวิทยา
                                    (ข)
เงินสนับสนุนการพัฒนาโครงการพื้นฐานด้านมาตรวิทยาของประเทศ  
รวมทั้งการพัฒนากำลังคนทั้งในภาครัฐและเอกชน
                                    (ค)
ค่าใช้จ่ายในการบริหารการวิจัยและพัฒนางานด้านมาตรวิทยา  รวม
ทั้งค่าใช้จ่ายในการติดตามประเมินผล  การเผยแพร่ผลงานวิจัย  และการส่งเสริม  การนำผลงานไป
ใช้ประโยชน์
                        ข้อ  ๖ 
การใช้จ่ายเงินกองทุนเพื่อการดำเนินงานขจองสถาบันตามข้อ  ๕ (๑)  ให้
สถาบันดำเนินการให้เป็นไปตามแผนการเงินและงบประมาณประจำปีของสถาบัน
                        ข้อ  ๗ 
การใช้จ่ายเงินกองทุนตามข้อ 
๕(๒) 
ให้สถาบันจัดทำในรูปของแผนงาน 

งาน 
หรือโครงการ 
โดยอย่างน้อยจะต้องประกอบด้วยรายการดังต่อไปนี้
                        (๑)  เหตุผลและความจำเป็น
                        (๒)  ความสอดคล้องกับวัตถุประสงค์และอำนาจหน้าที่ของสถาบันตามพระราช
บัญญัติพัฒนาระบบมาตรวิทยาแห่งชาติ  พ.ศ.  ๒๕๔๐
                        (๓)  ขอบข่ายของแผนงาน  งาน  หรือโครงการ
                        (๔)  ระยะเวลาแล้วเสร็จ
                        (๕)  ค่าใช้จ่าย
                        (๖)  แหล่งเงินทุนอื่นนอกจากกองทุน  (ถ้ามี)
                        (๗)  ความคุ้มค่าและผลประโยชน์ต่อการพัฒนาระบบมาตรวิทยาของประเทศใน
ระยะสั้นและในระยะยาว
                        เมื่อแผนงาน  งาน  หรือโครงการ 
ตามวรรคหนึ่งได้รับอนุมัติจากคณะกรรมการแล้ว  
ให้สถาบันรายงานความก้าวหน้าและสรุปผลการใช้เงินให้คณะกรรมการทราบเป็นระยะตามความ
เหมาะสม
                        ข้อ  ๘ 
เงินและทรัพย์สินที่มีผู้มอบให้กองทุน
ให้ใช้จ่ายได้ตามวัตถุประสงค์ของผู้ให้
เท่าที่ไม่ขัดกับวัตถุประสงค์ของสถาบัน
                        ในกรณีที่ผู้ให้มิได้กำหนดวัตถุประสงค์ไว้เพื่อการหนึ่งการใดโดยเฉพาะ
ให้สถาบันนำ
ไปใช้จ่ายได้ตามวัตถุประสงค์ของสถาบัน
                        ข้อ  ๙ 
การซื้อ  การจ้าง  การก่อหนี้ผูกพัน  และการเบิกจ่ายเงินกองทุน ให้เป็นไป
ตามระเบียบที่สถาบันกำหนด
                        ข้อ  ๑๐ 
ให้สถาบันจัดทำบัญชีของกองทุนให้เป็นไปตามหลักการบัญชีที่ยอมรับกัน
โดยทั่วไป
                        ให้สถาบันเก็บรักษาหลักฐานและเอกสารทางการเงินให้เป็นระเบียบเพื่อสะดวกใน
การตรวจสอบและต้องเก็บรักษาไว้ไม่น้อยกว่าสิบปี
                        ข้อ  ๑๑  ให้สถาบันจัดทำรายงานทางการเงินและผลการดำเนินงานเสนอต่อคณะ
กรรมการเป็นประจำทุกปี  และให้จัดพิมพ์ไว้ในรายวานประจำปีของสถาบัน
                        ข้อ  ๑๒ 
ให้ประธานกรรมการมาตรวิทยาแห่งชาติเป็นผู้รักษาการตามระเบียบนี้

                                                                      ประกาศ  ณ 
วันที่  ๙  พฤศจิกายน  พ.ศ.  ๒๕๔๓
                                                                                                   อาทิตย์  อุไรรัตน์
                                                                                    รัฐมนตรีว่าการกระทรวงวิทยาศาสตร์

เทคโนโลยีและสิ่งแวดล้อม
                                                                                    ประธานกรรมการมาตรวิทยาแห่งชาติ

[รก.๒๕๔๓/พ๑๒๑ง/๑๕๑/๒๙  พฤศจิกายน  ๒๕๔๓]